Olav Johansen

Olav Inge Johansen (født 8. mars 1937 i Maurnes) er tidligere norsk befal i Luftforsvaret. Han utmerket seg i 1963 og 1964 ved innsats for FN i Kongo.

Johansen startet sin tjeneste i Luftforsvaret i 1957. Han deltok i det norske helikopterstyrkebidraget i FN-styrken ONUC i Kongo, utstasjonert fra juli 1960. Tjenesten i Kongo startet han i september 1963. Johansen ble i 1964 gjort til ridder av St. Olavs Orden for å ha reddet, i lag med Per Karlsen, mer enn 100 personer under dramatiske omstendigheter i Kongo i 1963 og 1964. Redningsinnsatsen vakte internasjonal oppmerksomhet og ble berømmet i et brev fra USAs president Lyndon B. Johnson.

Referanser 

Soldater i Luftforsvaret
Riddere av St. Olavs Orden